༸སྤྱི་ནོར་གོང་ས་༸སྐྱབས་མགོན་རིན་པོ་ཆེ་མཆོག་གི་དགོངས་གཞི་ལྟར་བོད་ཀྱི་དཔེ་མཛོད་ཁང་གི་ཚན་རིག་སྣེ་ཁྲིད་ཀྱི་ལས་གཞི་ཞིག་ཕྱི་ལོ་༡༩༩༩ལོར་དབུ་བཙུགས།དེའི་དམིགས་ཡུལ་ནི་སྲོལ་རྒྱུན་གྱི་ནང་ཆོས་སློབ་གཉེར་གྱི་ཞོར་དུ་དེང་དུས་ཚན་རིག་སློབ་ཁྲིད་བྱ་རྒྱུ་དེ་ཡིན།བོད་ཀྱི་དཔེ་མཛོད་ཁང་འདི་ཉིད་བོད་ཀྱི་ཆོས་རྒྱུད་སྤྱི་དང་གཡུང་དྲུང་བོན་སོགས་བོད་རིག་པའི་སློབ་གཉེར་བསྟི་གནས་ཁང་ཞིག་ཡིན་པའི་ཆ་ནས་དེ་ལྟ་བུའི་ལས་གཞི་སྒྲུབ་པར་ཤིན་ཏུ་འོས་ཤིང་འཚམས་པར་བརྟེན་ཚན་རིག་ལས་འཆར་དེའི་ལས་འགན་ཡོངས་རྫོགས་གནང་ཡོད།